


ELŐTERJESZTÉS
A helyi hulladékgazdálkodási közszolgáltatásról és a közterületek tisztántartásáról szóló 17/2016. (VI. 30.) önkormányzati rendelet módosításáról


Tisztelt Képviselő-testület!
[bookmark: _GoBack]A REGIO-KOM Hulladékszállítási Nonprofit Kft., mint a Közszolgáltató alvállalkozója, azzal a kéréssel fordult Jászapáti Város Polgármesteréhez, hogy aktualizálják a hulladékszállítási menettervet. 
A helyi hulladékgazdálkodási közszolgáltatásról és a közterületek tisztántartásáról szóló 17/2016. (VI. 30.) önkormányzati rendelet (a továbbiakban: Rendelet) 4.§ (2) bekezdése értelmében a hulladék gyűjtéséről a rendelet 1-2. számú mellékletében szabályozottak szerint a Közszolgáltató gondoskodik. A Közszolgáltató az előzetes egyeztetések alapján az eddigi heti kettő alkalom helyett heti öt alkalommal fog hulladékszállítást végezni a városban. A pontos járattervet – az utcanévjegyzékkel – a rendelet 1. számú melléklete tartalmazza. Ezért szükséges a Rendelet módosítása.
Kérem a tisztelt Képviselő-testületet, hogy a rendelet-módosítás tervezetére vonatkozó előterjesztést megvitatni és elfogadni szíveskedjenek!


Jászapáti, 2018. december 04.


								Farkas Ferenc 
								 polgármester
[image: http://upload.wikimedia.org/wikipedia/commons/thumb/a/a6/HUN_J%C3%A1szap%C3%A1ti_COA.jpg/691px-HUN_J%C3%A1szap%C3%A1ti_COA.jpg]Jászapáti Város Polgármestere
5130 Jászapáti, dr. Szlovencsák Imre út 2.; Pf.: 28.
Tel.: 57/540-100; Fax: 57/440-338; www.jaszapati.hu; titkarsag@jaszapati.hu




Előzetes hatásvizsgálat

A helyi hulladékgazdálkodási közszolgáltatásról és a közterületek tisztántartásáról szóló 17/2016. (VI. 30.) önkormányzati rendelet módosításához

A jogalkotásról szóló 2010. évi CXXX. törvény a jogalkotó számára előírja, hogy előzetes hatásvizsgálat elvégzésével mérje fel a szabályozás várható következményeit a meghatározott szempontok alapján.

A hatásvizsgálat során vizsgálni kell a tervezett jogszabály valamennyi jelentősnek ítélt hatását, különösen:
· társadalmi, gazdasági, költségvetési hatásait,
· környezeti és egészségi következményeit,
· adminisztratív terheket befolyásoló hatásait, valamint
· a jogszabály megalkotásának szükségességét, a jogalkotás elmaradásának várható következményeit, és
· a jogszabály alkalmazásához szükséges személyi, szervezeti, tárgyi és pénzügyi feltételeket.

Társadalmi hatások: A rendeletmódosításnak nincs társadalmi hatása. 

Gazdasági, költségvetési hatások: A rendeletmódosításnak nincs közvetlen gazdasági, költségvetési hatása.

Környezeti, egészségi következmények: A rendelet tervezetnek közvetlen környezeti és egészségi hatása nincs. 

Adminisztratív terheket befolyásoló hatások: A rendeletben foglaltak végrehajtásának adminisztratív terheket befolyásoló hatása minimális.

A jogszabály megalkotásának szükségessége, a jogalkotás elmaradásának várható következményei: A rendelet módosítás szükségességét az indokolja, hogy a hulladékszállítás gyakorisága az eddigi heti két alkalomról heti öt alkalomra módosul.

A jogszabály alkalmazásához szükséges személyi, szervezeti, tárgyi és pénzügyi feltételek: A rendelet elfogadása nem jár személyi, szervezeti, tárgyi és pénzügyi többlettel. 
Indokolás

A helyi hulladékgazdálkodási közszolgáltatásról és a közterületek tisztántartásáról szóló 17/2016. (VI. 30.) önkormányzati rendelet módosításáról

A jogalkotásról szóló 2010. évi CXXX. törvény vonatkozó rendelkezése alapján a jogszabály tervezetéhez a jogszabály előkészítője indokolást csatol.

1. §- ához

A Rendelet 1. számú melléklete helyébe a jelen rendelet 1. számú melléklete lép.



2. §-ához

A Rendelet hatálybalépéséről rendelkezik.


Jászapáti, 2018. december 04.


								Farkas Ferenc
								 polgármester


Jászapáti Városi Önkormányzat Képviselő-testületének 
…/2018. (…) számú önkormányzati rendelete 
A helyi hulladékgazdálkodási közszolgáltatásról és a közterületek tisztántartásáról szóló 17/2016. (VI. 30.) önkormányzati rendelet módosításáról


Jászapáti Városi Önkormányzat Képviselő-testülete az Alaptörvény 32. cikk (2) bekezdésében meghatározott eredeti jogalkotói hatáskörében, a hulladékról szóló 2012. évi CLXXXV. törvény 88. § (4) bekezdés a)-b) és d) pontjában kapott felhatalmazás alapján, a hulladékról szóló 2012. évi CLXXXV. törvény 35. §-ában és 39. § (2) és (5) bekezdésében, a Magyarország helyi önkormányzatairól szóló 2011. évi CLXXXIX. törvény 13. § (1) bekezdés 19. pontjában meghatározott feladatkörében eljárva a következőket rendeli el:

1. §

A helyi hulladékgazdálkodási közszolgáltatásról és a közterületek tisztántartásáról szóló 17/2016. (VI. 30.) önkormányzati rendelet 1. számú melléklete helyébe jelen rendelet 1. számú melléklete lép.



2. §

Jelen rendelet 2019. január 01. napján lép hatályba.



	     Farkas Ferenc s.k. 					Biróné dr. Boros Anikó s.k.
	         polgármester						     jegyző



Ez a rendelet 2018. december 14. napján kerül kihirdetésre.


								

Farkas Ferenc
								               polgármester

